เจ้าหนี้ตามคำพิพากษาในคดีอื่น แต่มิได้ยื่นคำร้องขอเข้าเฉลี่ยเงินที่ได้จากการขายทอดตลาดทรัพย์ที่ถูกบังคับคดีในคดีนี้ เจ้าหนี้ตามคำพิพากษาย่อมมีสิทธิอย่างไร
เจ้าหนี้ตามคำพิพากษาในคดีอื่น แต่มิได้ยื่นคำร้องขอเข้าเฉลี่ยเงินที่ได้จากการขายทอดตลาดทรัพย์ที่ถูกบังคับคดีในคดีนี้ เจ้าหนี้ตามคำพิพากษาย่อมมีสิทธิบังคับคดีเอาแก่ทรัพย์สินของลูกหนี้ตามคำพิพากษาในกรณีที่หนี้คำพิพากษาเป็นหนี้เงิน แต่หากลูกหนี้ตามคำพิพากษามีทรัพย์สินอยู่เพียงชั้นเดียวและถูกเจ้าหนี้ตามคำพิพากษาในอีกคดีหนึ่งยึดไว้แล้ว เจ้าหนี้ตามคำพิพากษาในคดีนี้ย่อมไม่อาจที่จะบังคับคดียึดทรัพย์สินนั้นซ้ำได้อีก คงได้สิทธิในการจะยื่นคำร้องขอเข้าเฉลี่ยเงินที่ได้จากการบังคับคดีเอาแก่ทรัพย์สินนั้นตามหลักเกณฑ์ที่ประมวลกฎหมายวิธีพิจารณาความแพ่ง มาตรา ๓๒๖ บัญญัติให้สิทธิไว้ แต่หากเจ้าหนี้ตามคำพิพากษามิได้ใช้สิทธิยื่นคำร้องขอเข้าเฉลี่ย ก็ไม่ถือว่าเป็นผู้มีส่วนได้เสียในการบังคับคดีเอาแก่ทรัพย์สินของลูกหนี้ตามคำพิพากษาซึ่งถูกเจ้าหนี้ตามคำพิพากษาอีกคดีหนึ่งดำเนินการบังคับคดี

เจ้าหนี้ของจำเลยตามคำพิพากษาในคดีอื่น แต่ไม่ได้ร้องขอเข้าเฉลี่ยทรัพย์นคดีที่มีการขายทอดตลาดทรัพย์ตามประมวลกฎหมายวิธีพิจารณาความแพ่ง มาตรา ๒๙๐ นั้น จึงมิใช่ผู้มีส่วนได้เสียในการบังคับคดี ไม่มีสิทธิร้องคัดค้านการขายทอดตลาดทรัพย์ในคดีนั้น เกี่ยวกับอำนาจของผู้ร้องคัดค้านการขายทอดตลาดทรัพย์ แม้จะไม่มีคู่ความ ฝ่ายใดฎีกาขึ้นมาแต่เป็นปัญหาอันเกี่ยวด้วยความสงบเรียบร้อยของประชาชน ศาลฎีกามีอำนาจยกขึ้นวินิจฉัยได้
ประมวลกฎหมายวิธีพิจารณาความแพ่งฯ(วิแพ่ง)